આ પ્લાન્ટની ભૌગોલીક સ્થિતી તો પછીની વાત છે પરંતુ અહી મરીન ઈકોલોજી પાર્ક જાહેર કરાવમા આવેલો છે અને તેવામાં આ પ્લાન્ટની સ્થાપના માટે રાજય સરકારને પર્યાવરણીય મંજુરી જ મળવેખરી? આ એક મોટો સવાલ બની જવા પામી રહ્યો છે. કેન્દ્રીય પર્યાવરણીય વિભાગ આવા પ્લાન્ટને હકીકતમાં મંજુરી જ ન આપી શકે. ખેર હાલ તુરંત તો જોડીયામાં આ પ્રોજેકટનુ ખાતમુર્હત થવા પામી ગયુ છે અને અમલવારીના ધોરણે આગળ ધપી જ રહ્યો છે ત્યારે આપણે વાત કરવાની છે પાણી તરસ્યા મુલક કચ્છની. ગુજરાત સરકાર પણ જે વિસ્તારોમાં પાણીની કટોકટીને લઈને સતત દબાણ-બેકફુટ પર આવતી હોય છે તે સદાય અછતગ્રસ્ત રહેતા કચ્છ જિલ્લો જ છે. પરંતુ હરખાવવાની વાત અહી પણ એ જ છે કે, જે રીતે જામનગરના જોડીયામાં પ્લાન્ટ સ્થાપિત કરવામાં આવી રહ્યો છે તેવી જ રીતે કચ્છ દરીયાઈ-કાંઠાળ વિસ્તાર ધરાવતો જિલ્લો છે અને અહી પણ દરીયાના ખારા પાણીને મીઠું કરી શકવાની પુષ્કળ સંભાવનાઓ રહેલી છે.